Мимнерм
Какво е животът, какво…

Превод от старогръцки: Борислав Георгиев, 1970

chitanka.info

Какво е животът, какво —

красотата му, без Афродита

златокъдрата? По-добре аз

да умра в оня зъл час, когато

вече няма да чувствам нужда

от най-сладкия й дар,

от прегръдките тайни,

от нежни милувки,

от леглото уханно.

О, цветята чаровни

на нашата младост

са твърде желани

за мъже и жени.

А когато дойде

тежката, сивата старост

и мъжът стане грозник,

все същите грижи жестоки

и ума, и сърцето му мъчат;

и не го радва да гледа

лъчите на слънцето.

Неприятен той става за всички,

не го смятат за нищо жените.

Тъй мъчителна, непоносима

е създал за нас бог старостта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.